CELEX: 62015FN0007
Language: et
Date: 2015-01-21 00:00:00
Title: Kohtuasi F-7/15: 21. jaanuaril 2015 esitatud hagi – ZZ jt versus komisjon

16.3.2015   
            
            
               ET
            
            
               Euroopa Liidu Teataja
            
            
               C 89/47
            
         21. jaanuaril 2015 esitatud hagi – ZZ jt versus komisjon
   (Kohtuasi F-7/15)
   (2015/C 089/57)
   Kohtumenetluse keel: prantsuse
   
      Pooled
   
   Hagejad: ZZ jt (esindaja: advokaat L. Levi)
   
      Kostja: komisjon
   
      Hagi ese ja sisu
   
   Nõue tühistada otsused, millega määratakse kindlaks hagejate õigus iga-aastaste sõidukulude hüvitamisele personalieeskirjade (Euroopa Parlamendi ja nõukogu 22. oktoobri 2013. aasta määrusega nr 1023/2013, millega muudetakse Euroopa Liidu ametnike personalieeskirju ja Euroopa Liidu muude teenistujate teenistustingimusi tulenevas redaktsioonis) VII lisa artikli 8 alusel, ja tulevased otsused, mis alates 2015. aastast tehakse, ja nõue mõista komisjonilt välja tegelikud iga-aastased sõidukulud nende päritolukohta, arvutatuna eelnimetatud sätte selle redaktsiooni alusel, mis kehtis enne personalieeskirjade muudatuse jõustumist.
   
      Hagejate nõuded
   
   
               —
            
            
               tühistada otsus, millega määratakse kindlaks hagejate õigus iga-aastaste sõidukulude hüvitamisele 1. jaanuarist 2014 kehtivate personalieeskirjade redaktsiooni VII lisa artikli 8 alusel ja mis ilmnes esimest korda nende 2014. aasta juunikuu palgateatistel, mis toimetati kätte 12. juunil 2014;
            
         
               —
            
            
               tühistada kõik otsused, mis sama sätte alusel alates 2015. aastast vastu võetakse;
            
         
               —
            
            
               vajadusel tühistada 15. oktoobri 2014. aasta otsus nende kaebuse rahuldamata jätmise kohta;
            
         
               —
            
            
               mõista kostjalt välja hagejate tegelikke kulusid katvad iga-aastased sõidukulud nende päritolukohta eespool nimetatud sätte alusel selle sätte redaktsioonis, mis kehtis enne 2014. aasta uute personalieeskirjade jõustumist, kusjuures väljamõistetavale summale peab lisanduma viivitusintress alates 12. juunist 2014 määras, mida Euroopa Keskpank kohaldas asjaomasel ajavahemikul oma põhiliste refinantseerimisoperatsioonide puhul, suurendatuna kolme protsendipunkti võrra, kuni maksmisele kuuluva summa tasumiseni;
            
         
               —
            
            
               mõista kõik kohtukulud välja kostjalt.